b'\n_START_ARTICLE_\nCameron Bright\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nBright syntyi Victoriassa, Kanadassa. H\xc3\xa4n on saanut toisen nimens\xc3\xa4 Douglas \xc3\xa4idinpuoleisen isois\xc3\xa4ns\xc3\xa4 mukaan. Brightilla on kulmakarvassaan arpi, jonka h\xc3\xa4n sai jo lapsena, kun h\xc3\xa4nen veljens\xc3\xa4 jahtasi h\xc3\xa4nt\xc3\xa4 ymp\xc3\xa4ri ruusupensasta.\n_START_SECTION_\nUra\n_START_PARAGRAPH_\nBrightin ensimm\xc3\xa4inen n\xc3\xa4yttelij\xc3\xa4nty\xc3\xb6 oli telekommunikaatioyritys Telusin mainos, joka pian johti pieneen rooliin televisiosarjassa Higher Ground. T\xc3\xa4m\xc3\xa4n j\xc3\xa4lkeen h\xc3\xa4n esiintyi useissa televisioelokuvissa, esimerkiksi vuonna 2000 valmistuneessa televisioelokuvassa The Christmas Secret, osassa Night Visions._NEWLINE_H\xc3\xa4nen ensimm\xc3\xa4inen tunnettu elokuvansa on Perhosvaikutus. T\xc3\xa4m\xc3\xa4n j\xc3\xa4lkeen Brightilla oli merkitt\xc3\xa4v\xc3\xa4 rooli huhtikuussa 2004 julkaistussa elokuvassa Godsend, jossa n\xc3\xa4htiin my\xc3\xb6s Robert De Niro. Seuraavassa elokuvassaan Birth, h\xc3\xa4n esitti kymmenvuotiasta poikaa. Elokuvassa oli mukana my\xc3\xb6s Nicole Kidman. Kaksi kohtausta elokuvassa kiinnitti arvostelijoiden huomion: yhdess\xc3\xa4 kohtauksessa Brightin ja Kidmanin roolihahmot suutelevat ja toisessa he jakavat kylpyammeen. J\xc3\xa4lkimm\xc3\xa4isess\xc3\xa4 kohtauksessa kumpikaan ei ollut oikeasti alasti._NEWLINE_Bright oli ehdolla Klaus Baudelairen rooliin elokuvaan Lemony Snicketin surkeiden sattumusten sarja. Brightin seuraavat roolit olivat vuonna 2006 elokuvissa Thank You for Smoking, Ultraviolet ja Running Scared. H\xc3\xa4n esiintyi my\xc3\xb6s elokuvassa X-Men \xe2\x80\x93 viimeinen kohtaaminen._NEWLINE_H\xc3\xa4n esiintyi 4400-televisiosarjan jaksossa "The Wrath Of Graham". H\xc3\xa4n esitti yl\xc3\xa4koulun oppilasta nimelt\xc3\xa4 Graham Holt._NEWLINE_Vuonna 2009 Bright esitti Alec-nimist\xc3\xa4 vampyyri\xc3\xa4 Stephenie Meyerin Houkutus-kirjasarjan toiseen osaan perustuvassa elokuvassa Twilight \xe2\x80\x93 Uusikuu. H\xc3\xa4n jatkoi roolissa elokuvan jatko-osassa Twilight \xe2\x80\x93 Ep\xc3\xa4ilys (2010) sek\xc3\xa4 elokuvasarjan kaksiosaisen p\xc3\xa4\xc3\xa4t\xc3\xb6selokuvan Twilight \xe2\x80\x93 Aamunkoi toisessa osassa vuonna 2012.'